nvidia/miracl-vision huggingface dataset:
Kristo Mfalme

Umwilisho • Utoto wa Yesu • UbatizoArusi ya Kana • Utume wa Yesu • Mifano ya Yesu • Miujiza ya YesuKugeuka sura • Karamu ya mwisho • Msalaba wa Yesu • Maneno sabaKifo cha Yesu • Ufufuko wa YesuKupaa mbinguni • Ujio wa piliInjili • Majina ya Yesu katika Agano Jipya • Yesu kadiri ya historia • Tarehe za maisha ya Yesu • Kristolojia Wayahudi • Kiaramu • Bikira Maria • Yosefu (mume wa Maria) • Familia takatifu • Ukoo wa Yesu • Ndugu wa Yesu • Yohane Mbatizaji Mitazamo katika Agano Jipya · Mitazamo ya Kikristo • Mitazamo ya Kiyahudi • Mitazamo ya Kiislamu • Yesu katika sanaa Kristo Mfalme ni sifa mojawapo ya Yesu katika imani ya Ukristo. Inahusiana na wazo la Ufalme wa Mungu ambapo Kristo anachorwa kuwa ametawazwa upande wa kuume wa Mungu kama mshiriki wa mamlaka yake juu ya wote na vyote Maneno "Kristo" na "mfalme" hayatumiwi pamoja katika Injili, kwa kuwa tayari "Kristo" ni jina la kifalme likimaanisha "Mpakwamafuta". Humo Kristo anaitwa wazi mfalme (βασιλεύς) mara kadhaa,  Pia Waraka wa kwanza kwa Timotheo (6:14–15) unatumia kwa Yesu maneno ya Kumbukumbu la Torati 10:17: "mfalme wa wafalme na Bwana wa mabwana" (Βασιλεὺς βασιλέων καὶ κύριος κυρίων). Zaidi ya yote, Yesu mwenyewe alijiita mfalme na kujitambulisha hivyo akieleza atakavyoendesha hukumu ya mwisho (Math 25). Ukristo unafundisha kuwa siku arubaini baada ya kufufuka, Yesu alipaa mbinguni mbele ya wanafunzi wake. Hataonekana tena rasmi mpaka arudi siku ya mwisho. “Huyu Yesu aliyechukuliwa kutoka kwenu kwenda juu mbinguni, atakuja jinsi iyo hiyo mlivyomwona akienda zake mbinguni” (Mdo 1:11). “Mkiwa mmefufuliwa pamoja na Kristo, yatafuteni yaliyo juu, Kristo aliko, ameketi mkono wa kuume wa Mungu” (Kol 3:1). Wakristo wanahusika na kupaa kwake, kwa sababu yeye ni kichwa chetu nao ni viungo vya mwili wake: hivyo amewatangulia kwa Baba awaombee Roho Mtakatifu wakafike kwake. Mwenyewe ameahidi, “Mimi nikienda na kuwaandalia mahali, nitakuja tena niwakaribishe kwangu; ili nilipo mimi, nanyi mwepo” (Yoh 14:3). “Ni nani atakayewashitaki wateule wa Mungu? Mungu ndiye mwenye kuwahesabia haki. Ni nani atakayewahukumia adhabu? Kristo Yesu ndiye aliyekufa; naam, na zaidi ya hayo, amefufuka katika wafu, naye yuko mkono wa kuume wa Mungu; tena ndiye anayetuombea” (Rom 8:33-34)
Alberto wa Pontida

Alberto wa Pontida, O.S.B. (Prezzate, 1025; † 2 Septemba 1095), alikuwa abati huko Lombardia, Italia. Alberto alikuwa kati ya wamonaki waliojitahidi zaidi kueneza urekebisho wa Cluny katika mkoa huo. Hata hivyo, alikuwa upande wa kaisari Henri IV wa Ujerumani katika mashindano yake na Papa Gregori VII. Anaheshimiwa na Kanisa Katoliki kama mtakatifu. Sikukuu yake huadhimishwa tarehe 2 Septemba pamoja na mwenzake Vito. Kabla hajajiunga na umonaki, alikuwa askari kufuatana na kawaida ya koo maarufu za wakati huo. Ni baada ya kujeruhiwa sana vitani kwamba aliamua kufuata maisha ya Kiroho badala ya kulenga tena ushindi na heshima ya kidunia. Alipokwenda kuhiji Santiago de Compostela (Hispania) alipitia monasteri kadhaa za Waklunii na kuvutiwa sana na maisha ya namna hiyo. Aliporudi nyumbani alijitolea mali yake kuanzisha monasteri (1059)
Klod

Klod (kwa Kifaransa Cloud; kwa Kilatini Clodoaldus; 522 - 560 hivi) alikuwa padri kutoka ukoo wa kifalme wa Orleans huko Ufaransa . Tangu kale anaheshimiwa kama mtakatifu. Sikukuu yake huadhimishwa tarehe 7 Septemba. Babu yake alikuwa Klovis I na bibi yake alikuwa mtakatifu Klotilda malkia. Baba yake, mfalme Klodomer, na ndugu zake wawili waliuawa wakiwa bado watoto; yeye tu alinusurika kwa kumkimbilia bibi yake huko Provence na kujinyima haki zote za kurithi. Pia aliwagawia fukara mali iliyombakia. Baada ya kuishi kama mkaapweke chini ya Severini wa Paris, alipoona anatembelewa na watu wengi kwa ushauri kiasi kwamba hafaidiki na upweke akarudi Paris, alipopokewa kwa furaha. Watu walimuomba askofu ampe upadrisho (551). Halafu alitoa huduma kwa muda fulani, kisha akarudi upwekeni, na hatimaye akaanzisha abasia karibu na Versailles.
Kuzaliwa kwa Bikira Maria

Kuzaliwa kwa Bikira Maria ni sikukuu inayoadhimishwa tarehe 8 Septemba katika Kanisa Katoliki na vilevile katika makanisa ya Waorthodoksi, ambako inaorodheshwa kati ya sherehe kuu. Tukio hilo halisimuliwi na Biblia ya Kikristo, ila na Injili ya Yakobo, sura 1-5. Kwa vyovyote, mama wa Yesu alizaliwa kweli kutoka uzao wa Abrahamu na taifa la Israeli katika karne ya 1 KK. Tukio hilo liliandaa kabisa kuzaliwa kwa Yesu Kristo kwa kuwa Bikira Maria kwa uwezo wa Roho Mtakatifu ndiye anayesadikiwa kuwa mzazi wa Mwana wa Mungu aliyejifanya mtu ili kukomboa binadamu wote kutoka utumwa wa dhambi uliowapata tangu mwanzo kabisa.
Deplowmatz

Tha De-Plow-Matz (mara nyingi hufupishwa kwa: DPT) lilikuwa kundi la muziki wa hip hop lililotamba sana katika miaka ya tisini huko nchini Tanzania. Kundi linaundwa na Saigon (jina halisi Saleeh Mzee), Dolasoul (jina halisi Ahmed Dola), Trip Dogg (jina halisi Philip Mwinmanji) na Storm (jina halisi Amour Shamte). Katika familia hii kulikuwa pia na msimamizi wao aliyejulikana kwa jina la Nkwessa. Awali nyimbo zao walikuwa wanaimba Kiingereza tu. Baadaye wakawa wanaimba Kiswahili huku wakitia maneno ya Kiingereza katika mistari yao. Asili ya kundi hili lilianza katika mwaka wa 1992 pale Saigon na Tripp Dog walipokutana shule na kuanza kufanya rap kwa kujifurahisha tu. Tangu hapo vijana kadhaa walijihusisha na DPT aidha kwa muda mfupi au muda mrefu. Katikakati mwa miaka ya tisini Saigon na Stigo wakaungana na DolaSoul ambaye alikuwa amerudi tu kutoka mjini Lagos, Nigeria, ambako huko ndiko alikokulia. Walianza kurekodi nyimbo kadhaa baadaye wakaenda studio kwa P-Funk na Master Jay, hili lilipelekea kutengenezwa albamu ya kina De-Plow-Matz. Mtindo wao na hoja zilikuwa zinaburudisha, na hivyo basi wapenzi wa mtindo huo wakaanza kuongezeka. Saigon akiwa anaenda zake nchini Uingereza mnamo 1999, na Dola anaamua kuwa msanii wa kujitegemea, kimtindo tu kundi likavunjika bila taarifa kamili ya kufa kwa kundi. Mnamo mwaka wa 2002, Saigon amerudi Tanzania, anakutana na kina Trip Dog na Dola kwa minajili ya kurudisha kundi hai lakini bila mafanikio
G.W.M

Gangstas With Matatizo (mara nyingi hufupishwa kwa: G.W.M) lilikuwa kundi la muziki wa hip hop lililotamba sana katika miaka ya tisini huko nchini Tanzania. Kundi linaundwa na KR (jina halisi Rashid Ziada) na D-Chief (jina halisi Robert E. Makala) na Easy Dope (jina halisi Richard Makala) kaka mkubwa wa D Chief. Kundi lilianzishwa rasmi mnamo mwaka wa 1997. Hata hivyo, ndugu hao kina Makala walianza kurap tangu mwaka 1993 wakati bado wapo shule. Baba yao alikuwa fundi/mkali wa muziki wa asili nchini Tanzania. K.R. aliungana nao mnamo mwaka wa 1995. Katika mwaka huo walishinda katika mashindano ya kutafuta wasanii wenye vipaji lililoandaliwa na Don Bosco, mmiliki mmoja wa studio huko mjini Dar es Salaam
Down Low

Down Low ni kundi la rap lilianzishwa mjini Kaiserslautern, huko Ujerumani, mnamo mwaka wa 1995. Kundi linaongozwa na marapa wa Kimarekani ambao ni Joe Thompson na Darren Tucker. Kundi linafahamika zaidi kwa kibao chao cha "Johnny B." Down Low huhesabiwa kama moja kati ya makundi ya kwanza ya kuleta mtindo wa muziki wa hip-hop barani Ulaya katika miaka ya 1990 pamoja wasanii wengine kama vile C-Block, Nana na A.K. – S.W.I.F.T. Notes^ The track is from the album The Message by Rappers Against Racism. 2003
Orodha ya wanamuziki wa hip hop

Hii ni orodha ya wanamuziki wa hip hop. Lakini orodha hii inajumuisha wale ambao wamekuwa muhimu mno katika aina ya muziki huu.
Njegere ya kizungu

Njegere za kizungu (jina la kisayansi kwa Kilatiniː Pisum sativum) ni mbegu za aina ya mimea ambayo hukuzwa sehemu mbalimbali za dunia. Mimea hii inapatikana katika spishi za Dicotyledonae katika himaya Plantae. Mbegu za njegere za kizungu ni za mviringo kwa asili yake. Njegere za kizungu zipo katika makundi mbalimbali kulingana na rangi za maua kama vile nyeupe, nyekundu na njano.
Foxy Brown

Inga DeCarlo Fung Marchand (amezaliwa 6 Septemba, 1978), anajulikana zaidi kwa jina lake la kisanii kama Foxy Brown, ni rapa, , mwanamitindo, na mwigizaji kutoka nchini Marekani. Anajulikana sana kwa kazi zake za kujitegemea,, vilevile kwa kazi zake kushirikiana na wasanii mbalimbali hasa kwa uhusiano wa muda mfupi na kundi zima la muziki wa hip hop - babu-kubwa The Firm. Amekulia mjini Brooklyn, New York, baba yake mzazi mzee Keith Stahler aliitelekeza familia yake akiwa mdogo mno ili kwenda kuendeleza kazi zake katika studio ya ERAC records. Albamu zake ni pamoja na Ill Na Na mnamo 1996, ikafuatiwa na Chyna Doll mnamo 1999, na Broken Silence mnamo 2001. Vilevile amerap katika albamu ya kundi lake shirikishi mnamo 1997 ya the Firm, The Album, albamu pekee iliyopata kutolewa na kundi hilo hadi sasa. Katika kazi zake, Brown anarekodi mbaya mno ya kutiwa mbaroni na kutumikia kifungo mara kadhaa. Baada ya 2001, aliendelea kurekodi mistari kwa ajili yake mwenyewe na wasanii wengine lakini hajatoa albamu yoyote ile; ametoka katika studio ya Def Jam mnamo 2003, hivyo basi inapeleka kughairishwa kwa kutolewa kwa albamu yake ya pili ya Ill Na Na 2. Hata hivyo, alirudi katika studio hiyo mnamo Januari 2005 baada ya Jay-Z kuwa Rais na CEO wa Def Jam na kuingia mkataba upya na kuanza kazi ya albamu yake mpya iliyoitwa Black Roses. Mnamo Desemba 2005, akaanza kusumbuliwa na matatizo ya kutosikia, ambapo ilipelekea kusimama kwa kazi zake hadi kiangazi kilichofuata, miazi michache baada ya kufanyiwa upasuaji. Albamu yake ya nne, ambayo awali ikuwa kandamseto, ilitolewa mnamo mwezi wa Mei 2008 ikiwa fuatiwa na machelewesho kedede yaliyotokana na kifungo cha jela kilichosababishwa na ukorofi wake Brown.
Mnjegere wa kizungu

Mnjegere wa kizungu (Pisum sativum) ni mmea wa mazao wa nusufamilia Faboideae katika familia Fabaceae unaopandwa mahali popote kwenye maeneo ya tabianchi fufutende. Mbegu zake huitwa njegere za kizungu na huzaliwa katika makaka. Kuna aina mbili za mnjegere ambazo hukuzwa sana kwa makaka mabichi yao yanayolika. Zote mbili huitwa mnjegere sukari lakini zinatofautiana kwa umbo wa makaka. Pisum sativum var. saccharatum una makaka bapa na P. s. var. macrocarpon una makaka manene.
Mnjegere-kubwa

Mnjegere-kubwa (jina la kisayansi: Cicer arietinum) ni mmea wa mazao wa nusufamilia Faboideae katika familia Fabaceae unaopandwa katika maeneo ya tabianchi yabisi na ya joto. Mbegu zake huitwa njegere kubwa na hupatikana katika makaka.
Emmett Till

Emmett Louis "Bobo" Till (25 Julai 1941 – 28 Agosti 1955) alikuwa mvulana Mmarekeni Mweusi ambaye aliuawa mjini Money,Mississippi baada ya kuonesha hali ya kimapenzi kwa mwanamke Mzungu. Till alikuwa anatokea mjini Chicago, Illinois. Alienda kuwaona ndugu zake katika eneo la Mississippi Delta ambapo akiwa huko alizungumza na Carolyn Bryant mwenye umri wa miaka 21. Alikuwa muolewa wa mmiliki wa grosari ndogo mjini humo. Usiku kadhaa baadaye, mume wa Bryant, Roy na kaka yake wa kufikia aliyeitwa J. W. Milam, walienda katika nyumba ya baba yake mkubwa Till. Wakamchukua Till hadi bandani. Inaaminika huko walimpiga na kulitoa jicho lake moja. Kisha wakampiga risasi ya kichwa na kuutupa mwili wake katika Mto Tallahatchie. Mwili wkae uliokotwa katika mto baada ya siku tatu mbele. Mwili wa Till ulirudishwa Chicago
Mario Capecchi

' Mario Capecchi (amezaliwa 6 Oktoba, 1937 mjini Verona, Italia) ni mwanakemia kutoka nchi ya Marekani. Hasa alichunguza ujenetikia wa vipanya. Mwaka wa 2007, pamoja na Oliver Smithies na Martin Evans, alikuwa mshindi wa Tuzo ya Nobel ya Tiba. Mchango mkubwa wa Mario Capecchi ulikuwa katika kukuza mbinu za kubadilisha jeni kwa njia ya kimuundo, inayojulikana kama "gene targeting" au "knockout mice." Hii inaruhusu wanasayansi kufanya mabadiliko maalum katika jeni fulani kwenye wanyama wa maabara, mara nyingi panya, ili kuelewa jinsi gani jeni hizo zinaathiri maendeleo na afya. Teknolojia hii imekuwa muhimu sana katika utafiti wa kisayansi na imechangia kwa kiasi kikubwa kuelewa magonjwa mengi ya binadamu na jinsi gani wanaweza kutibiwa. Mchango wake wa kuvumbua mbinu za gene targeting umesaidia kubadilisha upeo wa utafiti wa jenetiki na biolojia ya molekuli. Mario Capecchi pia amefanya kazi kama mhadhiri na mwanachama wa fakulteti katika taasisi kadhaa za elimu ya juu, ikiwa ni pamoja na Chuo Kikuu cha Utah huko Salt Lake City, Marekani. Ameendelea kuwa mmoja wa wanasayansi wakubwa na wa kuvutia katika uwanja wa jenetiki na bioteknolojia.
Robert G. Edwards

Robert Geoffrey Edwards (27 Septemba, 1925 – 10 Aprili, 2013) alikuwa mwanabiolojia kutoka nchi ya Uingereza. Hasa alichunguza njia za kupata mimba nje ya mwili. Mwaka wa 2010 alikuwa mshindi wa Tuzo ya Nobel ya Tiba.
Singeli

Singeli (vilevile: Sengeli) ni aina ya muziki maarufu sana katika maeneo yanayokaliwa na Waswahili au watu wa Pwani nchini Tanzania. Singeli huchukuliwa kama "mchiriku" au "mnanda" wa kisasa. Muziki huo ni muunganiko wa miziki ya Taarab, Bongo Flava, mchiriku na Vanga (mdundiko) la Kizaramo ndilo limezaa muziki huu. Muziki huo hupigwa sana katika shughuli za harusi au maulidi - hasa hukesha maarufu kama "vigodoro". Mwanzilishi wa mtindo huo ni Msaga Sumu. Tafiti za hivi karibuni zinaonesha ya kwamba muziki wa singeli unakua na kuenea kwa kasi kubwa sana hasa jijini Dar es Salaam ambapo wasanii wengi wanaoimba muziki huo wanapatikana. Muziki huo ulianza miaka ya 2010 huku ukionekana kama ni muziki wa kuiga hivyo kuufanya ukue kwa tabu kwa kipindi hicho, umekamata hatamu katika mitaa ya jiji la Dar es Salaam na sehemu nyingine nchini Tanzania. Takwimu zinaonesha kuwa asilimia 66.8 ya Watanzania wanaufahamu muziki huo na wanausikiliza kwa njia tofauti ikiwepo redio, kuweka katika simu, flash na kupiga katika sherehe mbalimbali zinazofanyika katika jamii ya Watanzania. Singeli ilianza kwa kuwa na wasanii wachache lakini aliyekuwa anasikika sana alikuwa Msaga Sumu aliyetamba na nyimbo zake kama ‘Naipenda Simba’ na nyingine nyingi ambazo zilitamba na zinaendelea kutamba mpaka sasa katika sherehe mbalimbali nchini. Tangu uwepo wa Msaga Sumu katika muziki huo, sasa wameibuka wasanii wengine wengi ambao wanafanya vizuri kiasi cha kuufanya muziki wa Bongo Flava kuwa hatarini katika vigodoro au sherehe mbalimbali. Muziki huo ambao hauna ulazima wa msanii kuingia studio na kurekodi mara nyingi wasanii hao hutumia beats za nyimbo nyingine kisha wanafanya mixing zao kisha wanatumia katika nyimbo zao
Uislamu nchini Sudan

Uislamu nchini Sudan ni dini yenye wafuasi wengi mno, na Waislamu wameshikilia taasisi nyingi za serikali tangu uhuru mnamo 1956. Kwa mujibu wa UNDP Sudan, idadi ya Waislamu umefikia asilimia 97 ya wakazi wa nchi nzima, wakiwemo makundi mbalimbali ya Waarab na wasio Waarab. Asilimia tatu ilobakia huhesabiwa aidha Ukristo au dini nyingine za jadi. Sehemu kubwa ya waumini wa ni wafuasi wa dhehebu la Sunni wanaofuata mafundisho ya imamu Maliki, wenye athira kubwa ya Usufi. Vilvile kuna baadhi ya taasisi za Shia huko mjini Khartoum. Jamhuri ya Afrika ya Kati · Afrika Kusini · Algeria · Angola · Benin · Botswana · Burkina Faso · Burundi · Cabo Verde · Chad · Cote d'Ivoire · Eritrea · Eswatini · Ethiopia · Gabon · Gambia · Ghana · Guinea · Guinea-Bissau · Guinea ya Ikweta · Jibuti · Kamerun · Kenya · Komori · Jamhuri ya Kidemokrasia ya Kongo · Jamhuri ya Kongo · Lesotho · Liberia · Libya · Madagaska · Malawi · Mali · Mauritania · Misri1 · Morisi · Moroko · Msumbiji · Namibia · Niger · Nigeria · Rwanda · São Tomé na Príncipe · Senegal · Shelisheli · Sierra Leone · Somalia · Sudan · Sudan Kusini · Tanzania · Togo · Tunisia · Uganda · Zambia · Zimbabwe Jamhuri ya Kiarabu ya Sahrawi Visiwa vya Kanari / Ceuta / Melilla (Hispania) · Madeira (Ureno) · Mayotte / Réunion (Ufaransa) · Saint Helena (Ufalme wa Muungano) · Zanzibar (Tanzania)
Kris Kross

Kris Kross lilikuwa kundi la muziki wa hip hop lililoundwa mwanzoni mwa miaka ya 1990, likiongozwa na James Christopher "Mac Daddy" Kelly (Agosti 11, 1978 – Me 1, 2013) na Christopher "Daddy Mac" Smith (amezaliwa Januari 10, 1979). Kundi linatoka nchini Marekani. Kundi lilitamba sana na kibao chao cha 1992 "Jump", ambacho kilishika nafasi ya kwanza kwenye chati za Billboard Hot 100 kwa majuma manane mfululizo na kutunukiwa platinum. Kundi lilendelea kupata maplatinum na madhahabu kibwena kwa vibao na maalbamu kama vile "Warm It Up", "Tonight's tha Night" na "Young, Rich & Dangerous". Washirika hawa pia walifahamika sana kwa mtindo wao kuvaa nguo kinyumenyume (mbele nyuma, nyuma mbele). Urafiki wa James Christopher Kelly na Christopher Smith ulianza tangu wakiwa darasa la kwanza. Vijana hawa waligunduliwa na Jermaine Dupri wa enzi hizo aliyekuwa na miaka 19 - aliwakuta katika Marikiti moja huko mjini Atlanta mnamo mwaka wa 1991. Kigezo:Kris Kross
Mia mbili na tano

Mia mbili na tano ni namba inayoandikwa 205 kwa tarakimu za kawaida na CCV kwa zile za Kirumi. Ni namba asilia inayofuata 204 na kutangulia 206. Vigawo vyake vya namba tasa ni: 5 x 41.
You're Still the One

"You're Still the One" ni jina la kutaja wimbo uliotungwa shirika na kurekodiwa na mwimbaji wa muziki wa country kutoka nchini Kanada - Shania Twain. Wimbo ulitolewa mnamo mwezi wa Januari 1998 ukiwa kama wimbo wa tatu kutolewa kama single ya miondoko ya country kutoka katika albamu yake ya Come on Over, huku ukiwa kama wimbo wa kwanza kupagawisha katika soko la kimataifa. Wimbo umeingia nafasi ya pili katika chati za Billboard Hot 100 ukiufanya kuwa wimbo wa kwanza wa Twain kuingia katika chati hizo. Hata hivyo, haujatamba sana katika chati hizo, pamoja na hayo, bado kibao hiki hutazamiwa kama miongoni mwa vibao vya Twain ambavyo vimebamba balaa katika maredio yanayopiga country duniani. Wimbo ulitungwa na Twain akiwa na Mutt Lange na kutayarishwa na Lange. "You're Still the One" ulichaguliwa katika kategoria nne kwenye Grammy Awards mnamo 1999, huku ukishinda kategoria mbili tu. Ulishinda ukiwa kama Wimbo Bora wa Country na Mwimbaji Bora wa Kike wa Muziki wa Country na kupoteza Rekodi ya Mwaka na Wimbo wa Mwaka - badala yake Mkanada mwenzake , Celine Dion kachukua kwa ajili ya wimbo wake wa "My Heart Will Go On". Wimbo ulikuwa nafasi Na. 46 kwenye orodha ya VH1 ya "Nyimbo Bab-Kubwa 100 za Miaka ya '90s. Toleo la Paula Fernandes Kigezo:Certification Table Top Kigezo:Certification Table Entry Kigezo:Certification Table Entry Kigezo:Certification Table Bottom
Shania Twain

Shania Twain (jina la kiraia: Eilleen Regina Edwards; amezaliwa 28 Agosti, 1965) ni mtunzi wa nyimbo na mwimbaji kutoka nchini Kanada. Kwa karibu miaka 25 akiwa katika tasnia ya muziki, Twain ameuza zaidi ya rekodi milioni 85 na msanii aliyeuza vyema katika historia ya muziki wa country kwa upande wa wanawake. Mafanikio yake yamempatia heshima kubwa na kupewa cheo cha "Malkia wa Country Pop". Albamu ya pili ya Twain, ya mwaka wa 1995 The Woman in Me, imemletea mafanikio makubwa kwa kuuza nakala milioni 20 dunia nzima, ikiwa na vibao vikali kama vile "Any Man of Mine" kilichompatia Grammy Award. Albamu ya tatu ya Twain, Come On Over, imekuwa albamu iliyouza vyema kwa muda wote kwa upande wa wasanii wa kike katika miondoko ya albamu za country kwa muda wote, imeuza kwenye nakala milioni 40 dunia nzima. Come On Over imezalisha vibao vikali kadhaa, ikiwa ni pamoja na "You're Still the One", "From This Moment On" na "Man! I Feel Like a Woman!", na kumpatia Twain Grammy Awards nne. Albamu yake ya nne Up!, ilitolewa mnamo mwaka wa 2002 na, kama jinsi ilivyokuwa katika albamu zake mbili zilizopita, nazo zilitunukiwa Diamond nchini Marekani, vibao vyake vikali ni pamoja na "I'm Gonna Getcha Good!" na "Forever and for Always". Twain amepokea Grammy Award tano, tuzo za BMI Songwriter 27, nyota kadhaa kwenye Canada's Walk of Fame na Hollywood Walk of Fame, na vilevile katika Canadian Music Hall of Fame. Ni msanii wa kike pekee katika historia kuwa na albamu tatu mfululizo zilizotunukiwa Diamond na RIAA. Pamoja na yote, Twain yupo nafasi ya 10 kwenye zama za wasanii bora za Nielsen SoundScan. Mwaka wa 2004, Twain amestaafu kuimba na kurudi nyumbani kwao huko nchini Switzerland. Katika tawasifu yake mwaka wa 2011, ametaja ya kwamba udhaifu wa sauti yake umepelekea kuacha kuimba katika hadhara
MS Oasis of the Seas

MS Oasis of the Seas ni meli ya abiria kubwa inayomilikiwa na kampuni kwenye visiwa vya Bahamas. Wakati wa kutengeneywa kwenze mwaka 2010 ilikuwa ni meli kubwa ya abiria duniani. Meli hii ina uwezo wa kubeba abiria mara tano zaidi ya meli mashuhuri "Titanic" iliyozama kwenye mwaka 1912 baada ya kugongwa na siwa barafu. Tofauti na meli za abiria za zamani zilizosafirisha watu kutoka bandari moja kwenda nyingine Oasis of the Sea sawa na meli za abiria za kisasa inafanya hasa kazi ya burudani ikibeba watalii wanaopenda kuona mabandari na visiwa katika nchi za kigeni. Meli hii inasadikika kuwa na mambo yafuatayo:
Mapambano ya uhuru Tanganyika

Mapambano ya uhuru Tanganyika ni yale yaliyofanyika katika Tanzania bara ya leo dhidi ya ukoloni. Tanganyika, kama nchi yenye mipaka maalumu, ilianzishwa baada ya Vita Kuu ya Kwanza ya Dunia, ilipokuwa chini ya mamlaka ya Uingereza. Kabla ya hapo ilikuwa sehemu ya koloni la Afrika ya Mashariki ya Kijerumani, pamoja na nchi za leo Rwanda na Burundi. Baada ya kuvamiwa na majeshi ya wapinzani wa Ujerumani wakati wa vita, Shirikisho la Mataifa lilikabidhi sehemu kubwa ya makoloni ya Kijerumani kwa Uingereza na nchi nyingine kama "eneo la kudhaminiwa". Serikali ya Uingereza iliamua kutumia jina "Tanganyika" kufuatana na jina la ziwa kubwa kwenye mashariki ya eneo. Kuanzishwa kwa koloni ya Kijerumani kulitekelezwa mara kwa mara dhidi ya upinzani wa jamii za wenyeji, wakati mwingine pia kwa msaada wa wenyeji. Jamii waliopinga kwa nguvu uenezi wa utawala wa Kikoloni walikuwa wakazi wa pwani katika vita ya Abushiri, Wahehe chini ya Mkwawa na pia sehemu za Wachagga. Upinzani huo wa awali ulikuwa na tabia ya kikabila. Lakini manmo 1905 makabila ya kusini-mashariki waliungana katika Vita ya Majimaji. Hapo serikali ya Kijerumani ilijaribu kupunguza ukali wa utawala wake na kwa jumla koloni iliona kipindi cha utulivu hadi mwaka 1914. Vita Kuu ya Kwanza ya Dunia ilileta balaa ya uharibifu na njaa iliyofuatwa na epidemiki ya homa ya mafua ya 1918. Hivyo mwisho wa utawala wa Kijerumani na kuanzishwa kwa utawala wa Kiingereza hakukuona upinzani kwa silaha tena ilhali watu walitulia kujenga maisha upya
John Knox

John Knox (1513 hivi – 24 Novemba 1572) alikuwa Mskoti mwenye akili kali, mwanateolojia, na mwandishi ambaye alikuwa kiongozi wa madhehebu ya Wapresbiteri yaliyoenea nchini Uskoti katika karne ya 16.
Albert Lutuli

Albert Lutuli (takriban 1898 – 21 Julai, 1967) alikuwa mwalimu na mwanasiasa kutoka nchi ya Afrika Kusini. Alikuwa kiongozi wa ANC kuanzia mwaka 1952 hadi kifo chake mwaka 1967. Mwaka wa 1960 alishinda Tuzo ya Nobel ya Amani kwa ajili ya kutokutumia nguvu katika kupinga apartheid. Huangaliwa kama mtakatifu katika Kanisa Anglikana la Marekani. Sikukuu yake ni tarehe 21 Julai, siku ya kifo chake.
Ukinzani

Ukinzani ni zuio la upitaji wa umeme. Kifaa kinachotoa ukinzani kwenye sakiti huitwa kikinza au kikinzani ; pia: kikinzanishi au resista . Ukinzani hupimwa kwa omu mita wakati kikinza hupimwa kwa omu.
Filipo II wa Hispania

Filipo II wa Hispania (kwa Kihispania Felipe II (el Prudente) (yaani Mwenye busara); 21 Mei 1527 – 13 Septemba 1598), alikuwa mfalme wa Hispania (1556–1598), Ureno (1581–1598), Napoli na Sicily (kuanzia 1554), na mume wa malkia Maria I wa Uingereza (1554–1558). Alikuwa pia mtawala wa Milano na kuanzia mwaka 1555 wa wilaya kumi na saba za Netherlands. Dola lake lilienea katika mabara yote yaliyojulikana na Wazungu, na mpaka leo nchi ya Ufilipino inaitwa kwa jina lake (Visiwa vya Filipo). Chini yake, Hispania ilifikia kilele cha ustawi wake.
Mharagwe-pana

Mharagwe-pana (jina la kisayansi: Vicia faba) ni jina la mmea katika familia Fabaceae. Mbegu zake huitwa maharagwe mapana. Asili ya mmea huu ni Mashariki ya Kati lakini siku hizi hukuzwa mahali pote katika kanda za nusutropiki na wastani. Vipande vinavyolika ni mbegu (bichi na bivu), matumba machanga na majani.
Mfiwi mafuta

Mfiwi mafuta au mnjahe (Lablab purpureus) ni jina la mmea katika familia Fabaceae. Mbegu zake huitwa fiwi mafuta au njahe (kutoka na Kikikuyu: njahĩ). Mfiwi mafuta ni mmea wa Afrika unaokuzwa mahali popote katika ukande wa tropiki siku hizi.